KaboOoooM ..apocot betompik orang tuo melatah.Tokojut di buek eh.Haiyoo boto bebudak ni.Nak main mocon poie lah jauh-jauh eh..ke beluka tu ko.Boleh yo ngalau borok..haha.Tak do makno eh doh,orang tuo pun samo yo tumpang sekaki main mocon.Ado yang loboh laei dari bebudak.Nak togah dah tuo..nak marah kang kok kito yang di lempa eh mocon..kobaan dalam ati yo lah.
Paling tongah populo sekarang mocon bola.Tak dapek boli sebungkuh boli jo yang lambak.Janji buleh molotup.Yo..molotup laa sangat.Kok dah molotup kek tangan tu..padan muko ekau.Orang sodap membalun lomang pagi rayo ekau tersandar bebungkuh kek spita..kah kah..den golak an yo.Tak do nak kesian-kesian doh..Dah di kobaan kok tak mendonga..bogik bona.
Den cumo leh kobaan yo..terpulang kek kau laa nak donga ko tak.Tapi kok orang tuo yang lobih-lobih tak tahu lah den nak cakap apo.Bebudak mandang jo apo yang kito buek.Yang godang jadi kepalo..yang kocik ngikut jo..dari ngabihan duit boli mocon baik ekau poei bayar zakat tu copek.Ni tak orang dah nak semayang rayo baru ekau terhegeh-hegeh nak baya..haha..kok dek kau laa.Apo apo pun sonang cito..beronti main mocon kalau kau tak nak loncun…keh keh keh.
Maaf pakai bahasa loghat…sesekali tukar selera..
min_Latn min_Latn min_Latn zsm_Latn